paragraph_text: Najzaslužnije grupe za nastanak psihodelične glazbe su Jefferson Airplane, The Rolling Stones, Pink Floyd, Grateful Dead i The 13th Floor Elevators, koje su imale najpoznatije koncertne nastupe uz obilato korištenje svjetlosnih efekata i pojačavanje vizualnih i akustičnih dojmova. Prvim albumom psihodelične glazbe možemo smatrati Jefferson Airplane Takes Off koji je izdan 1. ožujka 1966. godine. Nešto kasnije izašao je i album Revolver grupe The Beatles koji je znatno utjecao na hippie-kulturu, uz koju je psihodelični rock bio veoma vezan.